CELEX: 52019DP0008
Language: fi
Date: 2019-09-17 00:00:00
Title: Euroopan parlamentin päätös 17. syyskuuta 2019 neuvoston suosituksesta Euroopan keskuspankin johtokunnan puheenjohtajan nimittämisestä (N9-0023/2019 – C9-0048/2019 – 2019/0810(NLE))

6.5.2021   
            
            
               FI
            
            
               Euroopan unionin virallinen lehti
            
            
               C 171/34
            
         
      P9_TA(2019)0008
      Euroopan keskuspankin johtokunnan puheenjohtajan nimittäminen – Ehdokas: Christine Lagarde
      Euroopan parlamentin päätös 17. syyskuuta 2019 neuvoston suosituksesta Euroopan keskuspankin johtokunnan puheenjohtajan nimittämisestä (N9-0023/2019 – C9-0048/2019 – 2019/0810(NLE))
      (Kuuleminen)
      (2021/C 171/08)
      
         Euroopan parlamentti, joka
      
                  —
               
               
                  ottaa huomioon 9. heinäkuuta 2019 annetun neuvoston suosituksen (1),
               
            
                  —
               
               
                  ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C9-0048/2019),
               
            
                  —
               
               
                  ottaa huomioon työjärjestyksen 130 artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A9-0008/2019),
               
            
                  A.
               
               
                  ottaa huomioon, että Eurooppa-neuvosto kuuli 16. heinäkuuta 2019 päivätyllä kirjeellä Euroopan parlamenttia Christine Lagarden nimittämisestä Euroopan keskuspankin johtokunnan puheenjohtajaksi kahdeksan vuoden toimikaudeksi 1. marraskuuta 2019 alkaen;
               
            
                  B.
               
               
                  ottaa huomioon, että parlamentin talous- ja raha-asioiden valiokunta arvioi tämän jälkeen ehdokkaan pätevyyttä ja etenkin Euroopan unionin toiminnasta tehdyn sopimuksen 283 artiklan 2 kohdassa vahvistettujen edellytysten ja 130 artiklassa asetetun EKP:n täydellisen riippumattomuuden vaatimuksen täyttymistä; ottaa huomioon, että arviointia varten valiokunta sai ehdokkaalta ansioluettelon sekä vastaukset hänelle toimitettuun kysymyslomakkeeseen;
               
            
                  C.
               
               
                  ottaa huomioon, että tämän jälkeen valiokunta järjesti 4. syyskuuta 2019 kaksi ja puoli tuntia kestäneen kuulemistilaisuuden, jossa ehdokas antoi lausuman ja vastasi sitten valiokunnan jäsenten esittämiin kysymyksiin;
               
            
               
                  1.
               
               
                  antaa myönteisen lausunnon neuvoston suosituksesta nimittää Christine Lagarde Euroopan keskuspankin johtokunnan puheenjohtajaksi;
               
            
               
                  2.
               
               
                  kehottaa puhemiestä välittämään tämän päätöksen Eurooppa-neuvostolle, neuvostolle ja jäsenvaltioiden hallituksille.
               
            
         (1)  EUVL C 235, 12.7.2019, s. 1.